section_heading: Nemirno razdoblje
paragraph_text: Charlton Athletic se 1984. godine našao u financijskim problemima zbog čega je klub transformiran u tvrtku Charlton Athletic (1984) Ltd. Međutim, financijsko stanje kluba se nije poboljšalo pa je klub bio prisiljen napustiti matični stadion The Valley neposredno prije početka sezone 1985./86. jer su sigurnost kluba kritizirali čelnici nogometne lige. Klub je svoje utakmice igrao na stadionu Selhurst Park od Crystal Palacea te se ta mogućnost gledala kao dugoročna jer Charlton nije imao dovoljno sredstava za obnovu vlastitog stadiona kako bi se zadovoljili sigurnosni kriteriji. Osim igranja na Selhurst Parku, Charlton Athletic je nastupao i na Upton Parku od West Ham Uniteda jer je na Selhurst Parku počeo igrati Wimbledon.